INFORMACIJA DĖL PRIĖMIMO Į MOKYKLAS 2019–2020 MOKSLO METAMS

Informuojame, kad pradėti **informacinės priėmimo į mokyklas sistemos** diegimo darbai. Šios sistemos pagrindu bus teikiami prašymai mokytis nuo 2019–2020 mokslų metų (t. y. nuo 2019 m. rugsėjo 1 d.), todėl **rašytinių prašymų į mokyklas asmeniškai nešti nereikia**. Taip pat primename, kad galimybė teikti prašymus registruotais laiškais yra panaikinta.

Siekiant užtikrinti sklandų prašymų teikimo procesą, planuojama jį organizuoti **etapiškai**:

* **pirmiausia** bus sudaryta galimybė prašymus sistemoje registruoti **į vyresniąsias klases** (apie 2019 m. vasario mėnesį);
* kiekvieną savaitę bus įvedamos galimybės prašymus registruoti į žemesnes klases;
* **registracijas į 1-ąsias klases planuojama organizuoti kovo mėnesio pirmąją savaitę.**

Konkrečias prašymų registravimo sistemoje pradžios datas nustatys Klaipėdos miesto savivaldybės administracijos direktorius įsakymu ir apie tai gyventojai bus informuojami savivaldybės, ikimokyklinių ir bendrojo ugdymo mokyklų interneto svetainėse, miesto dienraščiuose.

 Klaipėdos miesto savivaldybės administracija